 شاب كُشك . كتاب لذيذ خفيف ، ماخدش منى وقت خالص ومش هياخد وقت فى قرايته اصلا :) عبارة عن مقالات اشبه للفضفضة ، تحس فيها ان عمرو كان بيتكلم مع نفسه بس بصوت عالى شوية هتحس ان الكتاب فيه حاجة منك ، ساعات يخليك تسرح بخيالك وتفكر وساعات يخليك مش عايز تبطل تبتسم من الموضوعات اللى عجبتنى : _________________________ 1_عن ركوب الصعب عجبتنى فكرة الحياة لعبة ! واكتر حاجة عجبتنى لما قال " تخيل انك كل ما بتفشل كإنك مت فى اللعبة فتطلع بروح جديدة حالف تكسب المرة دية " 2- كل ماتش وليه ظروفه حلوووووة اوووى وعجبتنى جداااا وفعلا كل حاجة ليها ظروفها ومفيش قاعدة عامة لاى حاجة :)) 3- الهواية واكل العيش مقتنعة بيها جداا ومقتنعة بنفس المقولة اللى قالها " لو لم تكن تعمل ما تحب ، فبرجاء المحاولة مرة اخرى " :) 4-كيف تكون مبسوط حبتين عبقرية وكنت سمعتها قبل كدا من اليوتيوب :)) الكتاب فى مجمله حلو وهتحس انه سعات بيعبر عنك او انك كنت بتفكر فى كدا قبل كدا او مازلت بتفكر 